**Rinalds Muciņš** (dzimis 1975. gada 12. martā Rīgā) ir latviešu jurists, ierēdnis un politiķis. 2004. gadā viņš bija Latvijas veselības ministrs. Bijis Paula Stradiņa Klīniskās universitātes slimnīcas valdes prieksēdētājs.

Dzīvesgājums
------------

Rinalds Muciņš ir dzimis 1975. gadā Rīgā. Viņa māte strādāja par pārtikas tehnoloģi, tēvs bija saistīts ar zivrūpniecību un strādāja kolhozā "9. maijs". R. Muciņš mācījās Rīgas 50. vidusskolā un 99. vidusskolā. Studēja Latvijas Universitātes Juridiskajā fakultātē, absolvēja to 1998. gadā.

1995. gadā R. Muciņš sāka strādāt Labklājības ministrijas Valsts Slimokases Juridiskajā centrā, strādāja arī pašvaldības bezpeļņas uzņēmumā "Rīgas rajona Slimokase" un Valsts obligātās veselības apdrošināšanas aģentūrā (VOVAA).
No 2000. līdz 2002. gadam bija VOVAA Valdes loceklis, no 2001. līdz 2002. gadam strādāja par tās Juridiskā departamenta vadītāju. No 2002. līdz 2003. gadam bija Labklājības ministrijas, pēc tam Veselības ministrijas Veselības departamenta direktora vietnieks, no 2003. gada bija arī Veselības ministrijas valsts sekretāra vietnieks, 2004. gadā Latvijas veselības ministrs Induļa Emša valdībā.

No 2010. gada Muciņš bija Veselības ministrijas valsts sekretārs, līdztekus studēja tiesību zinātnes maģistratūrā biznesa augstskolā "Turība".
No 2014. gada viņš bija Valsts reģionālās attīstības aģentūras direktors, kopš 2016. gada februāra Vides aizsardzības un reģionālās attīstības ministrijas (VARAM) valsts sekretārs. 2019. gada aprīlī iesniedza atlūgumu, par iemeslu minot ilgos gadus valsts pārvaldē un vēlmi pievērsties jauniem izaicinājumiem.

2020. gada sākumā Muciņu iecēla par Paula Stradiņa Klīniskās universitātes slimnīcas valdes prieksēdētāju. 2021. gada novembrī viņš kļuva arī par VAS "Latvijas valsts meži" padomes locekli, kas izraisīja plašu neizpratni par iespēju savienot šo amatu ar slimnīcas vadīšanu. 2023. gada oktobrī atbrīvots no pienākumiem P. Stradiņa Klīniskās universitātes slimnīcas valdē.

Politiskā darbība
-----------------

2002. gadā, būdams Veselības ministrijas valsts sekretāra vietnieks, iestājās partijā "Jaunais laiks". Bija tās biedrs līdz 2004. gada sākumam, kad ticis no partijas izslēgts par pievienošanos Induļa Emša valdībai veselības ministra amatā, lai gan "Jaunais laiks" nepiekrita piedalīties šajā valdībā. Amatā palicis līdz valdības krišanai tā paša gada 2. decembrī.
2005. gadā pievienojās Tautas partijai, par viņu galvojis Gundars Bērziņš. Kandidēja 9. Saeimas vēlēšanās, bet netika ievēlēts. No Tautas partijas izslēgts 2010. gadā, jo bija veselības ministra pienākumu pildītājas Lindas Mūrnieces padomnieks, lai arī viņa pārstāvēja partiju "Jaunais laiks".

Atsauces
--------

1. 1 2 3  «Veselības ministrs Rinalds Muciņš». TvNET. 2004.03.29. Skatīts: 2010.04.24.
2. 1 2  «Rinalds Muciņš - jaunais Veselības ministrs». LR Veselības ministrija. 2004.03.29. Skatīts: 2010.04.30.
3. ↑  LETA. «Amatu pamet VARAM galvenais ierēdnis». *delfi.lv* (latviešu), 2019-04-16. Skatīts: 2019-04-16.
4. ↑  Stradiņa slimnīcu vadīs Rinalds Muciņš delfi.lv 24.01.2020.
5. ↑  Stradiņa slimnīcas vadītājs Rinalds Muciņš iecelts arī 'Latvijas valsts meži' padomē delfi.lv, 17.11.2021
6. ↑  «Stradiņa slimnīcas pagaidu padome izteikusi neuzticību valdei». *www.lsm.lv* (latviešu). Skatīts: 2023-10-27.
7. 1 2  «Rinalds Muciņš – jaunais veselības ministrs». Delfi. 2004.03.25. Skatīts: 2010.04.30.
8. 1 2  «Bijušais veselības ministrs Muciņš kļuvis par Tautas partijas biedru». Apollo. 2005.12.14. Skatīts: 2010.04.30.[novecojusi saite]
9. ↑  «Rinalds Muciņš». CVK. Arhivēts no oriģināla, laiks: 2019. gada 26. maijā. Skatīts: 2010.04.30.
10. ↑  «TP par padomu došanu Mūrniecei izslēdz Muciņu». Delfi. 2010.04.29. Skatīts: 2010.04.30.

Ārējās saites
-------------

* *Twitter* profils

| Politiskie un sabiedriskie amati un pozīcijas |
| --- |
| Priekštecis: **Ingrīda Circene**  |  **Latvijas veselības ministrs** 2004. gada 25. marts — 2004. gada 2. decembris | Pēctecis: **Gundars Bērziņš**  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Emša Ministru kabinets (2004) |
| --- |
|  |
| Ministru prezidents | **Indulis Emsis** |
|  |
| Ministru prezidenta biedrs | **Ainārs Šlesers** |
|  |
| Ministri | 
* aizsardzības ministrs **Atis Slakteris**
* ārlietu ministrs **Artis Pabriks**
* bērnu un ģimenes lietu ministrs **Ainars Baštiks**
* ekonomikas ministrs **Juris Lujāns**
* finanšu ministrs **Oskars Spurdziņš**
* iekšlietu ministrs **Ēriks Jēkabsons**
* izglītības un zinātnes ministrs **Juris Radzevičs**
* kultūras ministre **Helēna Demakova**
* labklājības ministre **Dagnija Staķe**
* reģionālās attīstības un pašvaldību lietu ministrs **Andrejs Radzevičs**
* satiksmes ministrs **Ainārs Šlesers**
* tieslietu ministre **Vineta Muižniece**
* veselības ministrs **Rinalds Muciņš**
* vides ministrs **Raimonds Vējonis**
* zemkopības ministrs **Mārtiņš Roze**
* īpašu uzdevumu ministrs sabiedrības integrācijas lietās **Nils Muižnieks**

 |
|  |
| Zaudējuši amatu | 
* ārlietu ministrs **Rihards Pīks**
* īpašu uzdevumu ministrs bērnu un ģimenes lietās **Ainars Baštiks**

 |

 |